Lastebil kolliderte med Bybanen

En lastebil skal ha kjørte på rødt lys og kolliderte med en bybanevogn i fart.

Publisert Publisert 13. februar 2016

SKADET I FRONTEN: Lastebilen fikk skader i fronten etter sammenstøtet med bybanevognen. Foto: 2211-tipser

Denne artikkelen er over fire år gammel

Ulykken skjedde cirka halv åtte lørdag morgen på Sandalsveien, ved krysset før Nesttun. Den skapte forsinkelser på Bybanen.

Få passasjerer

— Heldigvis var det få passasjerer i vognen. Farten var heller ikke så stor, sier beredskapsvakt Leonel Munoz i Keolis.

Les også Se opp for 42 meter bybane

Vognen ble såpass skadet, at den måtte fjernes fra vognsettet. Lastebilen fikk betydelige skader i fronten.

Ingen skadet

— Vi fikk melding om at sjåføren kjørte på rødt lys og traff bybanen som var i fart. Ingen ble skadet, sier Munoz.

Publisert Publisert: 13. februar 2016 09:43 Oppdatert: 13. februar 2016 13:07